62019TO0022_INF
A Törvényszék (hatodik tanács) 2020. június 25‑i végzése –Noguer Enríquez és társai kontra Bizottság
(T‑22/19. sz. ügy)
„Kártérítési kereset – Az Unió és az Andorrai Hercegség közötti monetáris megállapodás – A megállapodás tartalmát illetően a Bizottság állítólagos gondatlansága – A megállapodás végrehajtásának ellenőrzését illetően a Bizottság állítólagos gondatlansága – Nyilvánvalóan minden jogi alapot nélkülöző kereset”
1.
Kártérítési kereset – Tárgy – Az Uniónak betudható kár megtérítésére irányuló kérelem – Az uniós bíróság hatásköre – A nemzeti hatóságok által okozott károk miatti kártérítési kérelem – A nemzeti bíróságok hatásköre
(EUMSZ 268. cikk és EUMSZ 340. cikk, második bekezdés)
(lásd: 22. és 23. pont)
2.
Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési kereset egészének elutasítása
(EUMSZ 340. cikk, (2) bekezdés)
(lásd: 32–36. pont)
3.
Szerződésen kívüli felelősség – Feltételek – Gazdaságpolitikai döntéseket igénylő normatív jogi aktus – A magánszemélyek védelmére irányuló magasabb szintű jogszabály kellően súlyos megsértése – Az Unió és az Andorrai Hercegség közötti monetáris megállapodás – A gondosság és a gondos ügyintézés elve, a hátrányos megkülönböztetés tilalmának elve, a bizalomvédelem elve és a hatékony jogorvoslathoz való jog – Megsértés – Hiány – A felelősség megállapításának hiánya
(Az Európai Unió Alapjogi Chartája, 20., 21., 41. és 47. cikk)
(lásd: 48–54., 97–100. pont)
4.
Szerződésen kívüli felelősség – Feltételek – Gazdaságpolitikai döntéseket igénylő normatív jogi aktus – A magánszemélyek védelmére irányuló magasabb szintű jogszabály kellően súlyos megsértése – Az Unió és az Andorrai Hercegség közötti monetáris megállapodás – Az említett megállapodás végrehajtásának ellenőrzését illetően a Bizottság lehetőségei – Megsértés – Hiány – A felelősség megállapításának hiánya
(lásd: 62–74. pont)
5.
Szerződésen kívüli felelősség – Feltételek – Jogellenesség – Az a tény, hogy a Bizottság nem indított kötelezettségszegés megállapítása iránti eljárást – Jogellenességet nem megvalósító tény
(EUSZ 17. cikk; EUMSZ 258. cikk)
(lásd: 78–87., 101. pont)
Tárgy
A felpereseket egyrészt az Európai Unió és az Andorrai Hercegség között 2011. június 30‑án létrejött monetáris megállapodás végrehajtásának ellenőrzése során a Bizottság gondatlansága következtében ért kár, másrészt e megállapodás tartalma tekintetében a Bizottság gondatlansága által okozott kár megtérítése iránt az EUMSZ 268. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Roser Noguer Enríquez‑t, TB‑t, a Successors d’Higini Cierco García, SA‑t és a Cierco Martínez 22003, SL‑t kötelezi a költségek viselésére.